อยู่ๆตอนกลางคืนก็จะปวดตามาก เหมือนมีใครเอาเข็มมาจิ้มตา ตาแดง แสบ เป็นอย่างนี้เกือบทุกเช้า
สวัสดีค่ะ อาการปวดตา อาจเกิดจาก-ภูมิแพ้ที่ตา ทำให้มีขี้ตา และคันตา ปวดตา ตาแดง มักเป็นช่วงเช้าๆ-ตาแดงหรือเยื่อบุตาอักเสบ ภาวะดังกล่าวอาจทำให้มีอากรปวดตาและมีขี้ตาที่ผิดปกติ-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้มีอาการปวดตาและเกิดตุ่มหนอง-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบจนก่อให้เกิดความปวด บวมได้-เป็นการปวดตาที่ร้าวมาจากบริเวณอื่น เช่นการติดเชื้อที่ต่อมไซนัสตรงใบหน้า ปวดหัวจากกล้ามเนื้อตึงตัวแล้วร้าวมาที่ตา เป็นต้นแนะนำว่าถ้าปวดตามาก มีขี้ตาที่ผิดปกติ ตาบวมขึ้นกว่าอีกข้างอย่างชัดเจน การมองเห็นผิดปกติ ควรพบแพทย์เพื่อตรวจทางตาเพิ่มเติมการดูแลตัวเองเบื้องต้น ไม่ไปขยี้ตา สวมแว่นตากันแดดป้องกันแดดและฝุ่น ประคบร้อนเพื่อลดอาการปวดได้ และควรงดการใส่คอนแทคเลนส์หรือการใช้เครื่องสำอางบริเวณดวงตา ยังไม่ควรเอายาอะไรไปหยอดตาเองเพราะยังไม่ทราบการวินิจฉัย